Diari Oficial de la Generalitat Valenciana


Sumari del DOGV 8405, del 18-10-2018 (2018/9531)

RESOLUCIÓ de 8 d'octubre de 2018, de la Direcció General d'Universitat, Investigació i Ciència, per la qual s'adjudiquen i es deneguen les beques per a l'alumnat que realitzarà estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2017-2018.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8405

Data del DOGV
:   18-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9531


Data del document
:   08-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 8 d'octubre de 2018, de la Direcció General d'Universitat, Investigació i Ciència, per la qual s'adjudiquen i es deneguen les beques per a l'alumnat que realitzarà estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2017-2018. [2018/9531]  
Per mitjà de l'Ordre 74/2016, 23 de novembre, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per als alumnes que realitzaran estudis en els centres associats de la Universitat Nacional d'Educació a Distància (UNED) a la Comunitat Valenciana (DOGV 7926, 28.11.2016).  
Mitjançant la Resolució de 16 de gener de 2018, de la Conselleria d'Educació, Investigació, Cultura i Esport, es convoquen beques per als alumnes que realitzaran estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2017-2018 (DOGV 8218, 23.01.2018).  
  
De conformitat amb el que s'estableix en l'apartat primer de la Resolució de 16 de gener de 2018, la subvenció que es concedeix mitjançant aquesta resolució amb càrrec als pressupostos de la Generalitat per a l'any 2018, per un import global màxim de 100.000,00 euros (cent mil euros), estarà condicionada a l'Ordre ECD/642/2017, de 4 de juliol de 2017, per la qual es fixen els preus públics pels serveis acadèmics universitaris en la Universitat Nacional d'Educació a Distància (UNED) per al curs 2017-2018 (BOE 160, 06.07.2017).  
Així mateix, en l'article 4.1 de l'ordre de bases reguladores i en l'apartat quart de la resolució de convocatòria s'estableix que aquestes beques es concediran en règim de concurrència competitiva. Les beques s'adjudicaran fins que s'exhaurisca l'import global màxim previst en la resolució de convocatòria; queden exclosos de la beca els alumnes la nota mitjana dels quals siga inferior a la dels alumnes amb els quals s'exhaurisca l'import global màxim.  
El dia 27 de setembre de 2018 es va reunir la comissió de selecció establida en l'article 17.2 de l'Ordre 74/2016, i, de conformitat amb el que es disposa en l'article 18 de l'ordre esmentada, estudià i comprovà les sol·licituds i redactà l'acta en la qual es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitat, Investigació i Ciència perquè la signe, per la qual cosa, per delegació del conseller d'Educació, Investigació, Cultura i Esport, establit en l'article 19 de l'Ordre 74/2016 i en l'apartat quinze de la Resolució de 16 de gener de 2018, resolc:  
  
  
Primer  
Concedir, per un import de 74.494,30 euros, sense superar l'import global màxim de 100.000 euros (cent mil euros), previstos en l'aplicació pressupostària 98.05.99.597.36.4, línia de subvenció S1313000, «Beques alumnat ensenyaments universitaris i estudis superiors», del programa pressupostari 422.60, Universitat i estudis superiors, del pressupost de despeses de l'exercici de 2018; les beques per als alumnes que hagen realitzat estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2017-2018, i que compleixen els requisits establits en la Resolució de 16 de gener de 2018, de la Conselleria d'Educació, Investigació, Cultura i Esport, per la qual es convoquen les beques per als alumnes que realitzaran estudis en els centres associats de la Universitat Nacional d'Educació a Distància a la Comunitat Valenciana durant el curs acadèmic 2017-2018, assenyalats en l'annex I d'aquesta resolució.  
  
  
Segon  
Lliurar, a favor de la Universitat Nacional d'Educació a Distància (UNED), l'import de les beques als alumnes beneficiaris asse en l'annex I, en la quantia total de setanta-quatre mil quatre-cents noranta-quatre euros amb trenta cèntims (74.494,30 euros).  
  
Tercer  
Denegar la beca als sol·licitants assenyalats en l'annex II d'aquesta resolució, per no complir algun o alguns dels requisits establits en la Resolució de 16 de gener de 2018, de la Conselleria d'Educació, Investigació, Cultura i Esport, amb indicació en aquesta relació del motiu de la denegació.  
  
Quart  
Ordenar la publicació en el Diari Oficial de la Generalitat Valenciana de la relació de sol·licitants als quals es concedeix o es denega la subvenció.  
Així mateix, la relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport que s'indica a continuació:  
http://www.ceice.gva.es/web/universidad/ayudas-y-becas.  
  
Cinqué  
Aquesta resolució produirà efectes des del moment de la signatura.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del conseller d'Educació, Investigació, Cultura i Esport en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o plantejar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 8 d'octubre de 2018.- La directora general d'Universitat, Investigació i Ciència: Josefina Bueno Alonso.